Neas Energy og Det Faglige Hus bliver de to nye hovedsponsorer for Aalborg Håndbold.

Der er styrket opbakning til de forsvarende mestre fra Aalborg, når de i den kommende sæson får nye hovedsponsorer. I den kommende sæson bliver der hele to hovedsponsorer. Nemlig Neas Energy og Det Faglige Hus. Det Faglige Hus har været sponsorer i tre år, men nu som hovedsponsor. Neas Energy er hovedsponsor for syvende sæson i træk . - På seks sæsoner har vi opnået at være med til at vinde to danske mesterskaber, og vi glæder os til at fortsætte i den nye sæson. Deltagelsen i Champions League giver ekstra fokus og tv-eksponering, og vi glæder os over klubbens fortsatte positive udvikling med stigende tilskuer-opbakning til kampene i Gigantium og tilgang  af nye samarbejdspartnere, siger Bo Lynge Rydahl, adm. direktør i Neas Energy. Landsformand i Det Faglige Hus Johnny Nim er også tilfreds med aftalen. - Aalborg Håndbold er blandt de førende og absolut mest eksponerede klubber i nordjysk idræt, og derfor er det naturligt for Det Faglige Hus at benytte klubben som fundament for vort virke i landsdelen. Vi får valuta for pengene i form af god tv-eksponering i såvel turnering som Champions Legue, oplevelser for vores medlemmer og i det hele taget et professionelt samarbejde med Aalborg Håndbold.